ช่วยเพื่อนผ่านพ้นวันแย่ๆ
แม้ว่าจะมีหน้าจอโทรศัพท์ขวางกั้น แต่คุณก็ยังสามารถตั้งอกตั้งใจฟังและเอาใจใส่กับปัญหาที่เพื่อนกำลังประสบอยู่ได้ ในขณะที่เพื่อนของคุณกำลังเล่าเรื่องราว คุณอาจจะส่งข้อความสั้นๆ ที่ทำให้เพื่อนรู้สึกว่ามีคนอยู่เคียงข้างไปหาเพื่อน เช่น “โถ แย่จังเลย” หรือ “เสียใจด้วยนะ” เป็นต้น ข้อความที่ส่งต้องดูจริงใจ ปล่อยให้เพื่อนเป็นผู้นำการสนทนา อย่าเร่งรีบเสนอความช่วยเหลือหรือเข้าไปช่วยแก้ไข แค่อยู่รับฟังก็พอ หากคนที่คุณให้ความสำคัญกำลังเจอวันแย่ๆ พยายามสร้างเสียงหัวเราะให้คนๆ นั้นรู้สึกดีขึ้น แม้ว่าคุณจะไม่ได้อยู่ใกล้ๆ คุณก็อาจจะส่งอะไรตลกๆ ไปให้เพื่อนหรือคนในครอบครัวดูก็ได้ ลองเล่าเรื่องตลก ไม่ก็ถ่ายรูปฮาๆ ของตัวเองแนบไปกับข้อความ หรือจะส่งลิงค์ยูทูปตลกๆ ไปให้ก็ยังได้ ก่อนที่จะเล่นมุก นึกถึงความสัมพันธ์ที่ผ่านมาของคุณกับคนๆ นั้นและคิดดูดีๆ ว่าที่ผ่านมาคน ๆ นั้นมีปฏิกิริยาตอบรับอย่างไร คนบางคนอาจจะฮาแตกง่ายกว่าคนอื่น เคยมีคนว่าไว้ว่าหากคุณรู้จักใครสักคนดีพอ แค่มองตาก็รู้ใจ แสดงให้เพื่อนหรือคนสำคัญของคุณเห็นว่าคุณรู้จักอีกฝ่ายดีเพียงใดผ่านการส่งข้อความที่มีแต่อิโมจิล้วนๆ ไปให้ การไม่ใช้ถ้อยคำจริงๆ จะยิ่งทำให้ตลกขึ้น!  บอกอีกฝ่ายว่าจะโต้ตอบกลับมาได้ด้วยอิโมจิเท่านั้น คุณอาจจะเริ่มบทสนทนาด้วยการส่งหน้ายิ้มหรือรูปอิโมจิภาพเพื่อนสองคนอยู่ด้วยกัน จากนั้นก็ปลดปล่อยจินตนาการออกมาเลย บางครั้ง การสรรหาถ้อยคำดีๆ มาปลอบคนที่กำลังผิดหวังก็ไม่ใช่เรื่องง่าย ดังนั้น ลองหยิบยกคำพูดที่ให้บันดาลใจของคนอื่นมาปลอบเพื่อให้อีกฝ่ายอารมณ์ดีขึ้นดูสิ ลองพยายามส่งคำคมที่เกี่ยวข้องสิ่งที่เพื่อนของคุณกำลังเผชิญอยู่ไปดูก็ได้   ตัวอย่างเช่น หากเพื่อนสัมภาษณ์งานได้ไม่ดีก็ลองส่งคำคมโดยวิกเตอร์ เคียมที่ว่า "แม้ว่าจะล้มหน้าทิ่ม แต่อย่างน้อยก็ยังทิ่มไปข้างหน้า" ให้เพื่อนดูสิ  เว็บไซต์คำคมอย่าง Brainyquote.com นั้นเป็นแหล่งรวมคำคมให้แรงบันดาลใจชั้นดีสำหรับส่งให้เพื่อนเลยล่ะ หากคุณพอมีเวลาจะไปเจอคนที่รักได้ก็ส่งข้อความสั้นๆ ไปขอนัดอีกฝ่าย หากเพื่อนของคุณรู้สึกเหงา แค่รู้ว่าเดี๋ยวคุณจะมาอยู่เป็นเพื่อนก็ช่วยให้อีกฝ่ายรู้สึกดีขึ้นได้ไม่น้อยแล้ว คุณอาจจะส่งข้อความไปว่า "นี่ ฉันรู้ว่าเธอกำลังเศร้า ออกมากินพิซซ่าแล้วก็ไปดูหนังกันไหม?" แทนที่จะลงท้ายล่า “บาย”​เหมือนปกติที่คุยกันเสร็จ ลองส่งอะไรน่ารักๆ ไป เช่น “ขอให้คืนนี้ฝันดีเกินหน้าชีวิตจริงไปเลยนะจ๊ะ!” หรือ “บ่ายนี้ก็สู้ๆ นะ นี่รอจะคุยต่อด้วยไม่ไหวแล้วเนี่ย”​ หรืออะไรทำนองนี้ดูสิ ยิ่งถ้าลงท้ายแบบสร้างสรรค์ๆ หน่อย อีกฝ่ายก็อาจจะพอยิ้มออกบ้างเมื่อได้อ่านนะ
เป็นผู้ฟังที่ดี. สร้างเสียงหัวเราะ. ท้าดวลให้อีกฝ่ายคุยกับคุณผ่านอิโมจิ. ส่งกำลังใจไปให้. นัดพบกัน. ทิ้งท้ายข้อความอย่างน่ารัก.
https://www.wikihow.com/Make-Someone-Feel-Better-Via-Text-Message
Making Them Laugh